Број:06-183-98/21-III

На основу члана 70. став.1. тачка 5. Статута Општине Гаџин Хан, члана ***3. Одлуке о општинском већу општине Гаџин Хан („Службени лист Града Ниша“ бр. 83/2008 и 79/2017),*** Одлуке о финансијској подршци породици ( Службени лист Града Ниша“ бр. 67/2002, 57/2005, 63/2017, 23/2018 и 53/2019) и члана 167 и 170. Закона о општем управном поступку („Службени гласник РС“ бр. 18/2016, 95/2018) одлучујући по жалби Миљане Маринковић из Виландрице, против решења Општинске управе општине Гаџин Хан-Службе за друштвене делатности, имовинско правне послове и општу управу, бр.183-200/20-IV/03 од 25.01.2021.године,

Општинско веће општине Гаџин Хан на 24. седници, одржаној 22. априла 2021.године,

доноси

Р Е Ш Е Њ Е

ОДБИЈА СЕ ЖАЛБА Маринковић Миљане из Виландрице, изјављена на решење бр. 183-200/20-IV/03 од 25.01.2021.године у целости, као неснована.

Образложење

Миљана Маринковић из Виландрице, ЈМБГ 2603983919905, поднела је дана 31.12.2020. године Служби за друштвене делатности, имовинско правне послове и општу управу захтев за остваривање права на родитељски додатак за трећерођено дете Богдана, рођеног 10.12.2020.год.

Служба за друштвене делатности, имовинско правне послове и општу управу је донела решење којим се не признаје право на родитељски додатак Маринковић Миљани за трећерођено дете, јер мајка нема пребивалиште на подручју општине Гаџин Хан у трајању од најмање шест месеци пре рођења детета.

Обрадом предмета првостепени орган је правилно утврдио да мајка Миљана Маринковић има пребивалиште на територији Општине Гаџин Хан од 26.06.2020.године, односно пет месеци и петнаест дана пре рођења детета.

Трећерођено дете Богдан рођен 10.12.2020.године има пребивалиште на територији Општине Гаџин Хан од 14.12.2020.године

Незадовољна решењем Маринковић Миљана је благоврмено изјавила жалбу дана 17.02.2021.године.

У жалби наводи да је марта 2020. године остала у другом стању. Због ризичне трудноће, ограничења кретања, опасности од Корона вируса, није на време пријавила пребивалиште јер би јој то угрозило живот а и трудноћу.

Пребивалиште је пријавила првом приликом када су се створили услови.

Због напред наведеног предлаже надлежном органу да донесе решење којим ће се признати родитељски додатак за трећерођено дете Маринковић Богдана, рођеног 10.12.2020.године.

 Одлуком о финансијској подршци породици („Службени лист Града Ниша“ бр.67/2002, 57/2005, 63/2017, 23/2018 и 53/2019) чланом 5. прописано је да право на родитељски додатак из средстава Општине Гаџин Хан остварује мајка под условом да има пребивалиште на подручју општине Гаџин Хан у **трајању од најмање шест месеци пре рођења детета** и да непосредно брине о свом детету за које је поднела захтев.

Став 2. „**Искључиви доказ пребивалишта из става 1. овог члана је евиденција Министарства унутрашњих послова Републике Србије.**

Правилно је првостепени орган на основу приложених доказа применио Одлуку о финансијској подршци породици („Службени лист Града Ниша“ бр.67/2002, 57/2005, 63/2017, 23/2018 и 53/2019) и донео решење о непризнању права на родитељски додатак Миљани Маринковић из Виландрице за трећерођено дете.

На основу свега наведеног Општинско веће Општине Гаџин Хан је применом законских и одредби општих аката, донело решење као у диспозитиву.

УПУТСТВО О ПРАВНОМ СРЕДСТВУ: Против овог решења допуштена је тужба управном суду, у року од 30 дана од дана достављања решења.

ОПШТИНСКО ВЕЋЕ ОПШТИНЕ ГАЏИН ХАН

Број: 06-183-98/21-III

У Гаџином Хану, дана 22.04.2021.године Председник

 Милисав Филиповић